Ehdotus euroopan Parlamentin ja Neuvoston Päätös yhteisön tiede- ja teknologiatilastojen tuotannosta ja kehittämisestä /* KOM/2001/0490 lopull. - COD 2001/0197 */



Virallinen lehti nro 332 E , 27/11/2001 s. 0238 - 0239



Ehdotus EUROOPAN PARLAMENTIN JA NEUVOSTON PÄÄTÖS yhteisön tiede- ja teknologiatilastojen tuotannosta ja kehittämisestä (komission esittämä) PERUSTELUT 1. Oikeusperustan tarve Yhä enemmän tietoon perustuvissa talousjärjestelmissä tarvitaan luotettavia ja asianmukaisia tilastoindikaattoreita, jotta voidaan laatia ja arvioida tiede- ja teknologiapolitiikkaa. Nykyiset tilastoindikaattorit ovat hyödyllisiä, mutta niillä on rajoituksensa varsinkin, jos halutaan mitata tiede- ja teknologiatoimien tuloksia, tiedon levittämistä ja yleisemmin innovaatiojärjestelmien suorituskykyä. On ilmennyt tarvetta kehittää uuden sukupolven tilastomuuttujia, joilla edellä mainittuja asioita voidaan arvioida. Euroopan tilastojärjestelmässä ei ole tällä hetkellä tiede- ja teknologiatilastoja koskevaa erityistä oikeusperustaa. Aikaisempi neuvoston päätös koski ajanjaksoa 1993-1997 (94/78/EY, Euratom, tehty 24 päivänä tammikuuta 1994). Tarvitaan siis uusi säädös, joka tarjoaa viitekehyksen uusien indikaattorien kehittämiselle sekä nykyisten indikaattorien tuotannolle ja tässä käytettyjen menetelmien ja käsitteiden yhdenmukaistamiselle. Säädös luo viitekehyksen yhdenmukaistetuille tilastoille. Säädöksessä täsmennetään tuotettavat ja toimitettavat tilastomuuttujat sekä menetelmät, käsitteiden määritelmät, toimitusväli, ajantasaisuus ja parannuksia varten tehtävät pilottitutkimukset. Päätöksestä on hyötyä yhteisön toimielimille niiden tukiessa yhteisön tiede-, teknologia- ja innovaatiopolitiikkoja, lujittaessa eurooppalaisten yritysten tiede- ja teknologiapohjaa, jotta yritykset voisivat parantaa kansainvälistä ja alueellista innovatiivisuuttaan ja kilpailukykyään, hyödyntäessä tietoyhteiskunnan tarjoamia etuja ja edistäessä teknologian siirtoa, kehittäessä toimintaa teollis- ja tekijänoikeuksien alalla ja henkilöstöresurssien liikkuvuutta sekä edistäessä miesten ja naisten tasavertaisuutta tiedemaailmassa. Lisäksi on otettu huomioon kansallisten, alueellisten ja paikallisviranomaisten, kansainvälisten järjestöjen, talouden toimijoiden, ammattiliittojen, tutkimuslaitosten, viestinten ja suuren yleisön tarpeet. 2. Uusi luonnos Euroopan parlamentin ja neuvoston päätökseksi Uusi Euroopan parlamentin ja neuvoston päätösluonnos pohjautuu aikaisemmalle päätökselle ja sen kattamana ajanjaksona tehdylle työlle. Lisäksi on otettu huomioon Euroopan yhteisöjen tilasto-ohjelmakomitean lausunto jäsenvaltioiden ja käyttäjien kommentit. 2.1. Yleistavoite Euroopan parlamentin ja neuvoston päätösluonnoksen yleinen tavoite on ylläpitää ja parantaa tiedettä, teknologiaa ja innovaatioita koskevaa yhteisön tilastotietojärjestelmää. Tarkoituksena on näin tukea ja seurata yhteisön politiikkoja. Tämä yleinen tavoite saavutetaan yksittäisillä tilastoalan toimilla. Ensimmäiseksi on jatkettava jäsenvaltioiden toimittamiin ja muista lähteistä saatuihin tietoihin perustuvien yhteisön tilastojen tuotantoa. Toiseksi on kehitettävä uusia säännöllisesti toimitettavia tilastomuuttujia. Etusijalle asetetaan innovaatiotilastot (yritysten markkinoille tuomat parannetut tuotteet ja menetelmät), tiede- ja teknologia-alan henkilöstöresurssit, patenttitilastot (jotka saadaan jäsenvaltioiden patenttivirastojen ja Euroopan patenttitoimiston tietokannoista) ja huipputekniikkatilastot (tuotteiden ja palveluiden yksilöiminen ja luokittelu, talouden suorituskykyä ja sen taloudellista kasvua edistävä vaikutus). Tämän lisäksi on erityinen tarve kehittää sukupuolen mukaan eriteltyjä tilastoja tieteen ja teknologian alalla. Kolmanneksi on parannettava ja ajantasaistettava nykyisiä käsitteitä ja menetelmiä koskevia standardeja ja käyttöoppaita ja parannettava tietojen laatua, erityisesti niiden vertailtavuutta ja ajantasaisuutta. 2.2. Erityistavoitteet Ohjelman yleistavoite voidaan eritellä seuraaviin tavoitteisiin: - lujittaa ja parantaa yhteisön tiede- ja teknologiatilastojen viitekehystä määrittelemällä kaikkein asianmukaisimmat käsitteet ja menetelmät. On ilmennyt erityistä tarvetta tehdä tarkistuksia T&K-tilastoja käsittelevään käsikirjaan (Frascati), innovaatioita käsittelevään Oslon käsikirjaan sekä Canberran käsikirjaan, joka käsittelee henkilöresursseja tieteen ja teknologian alalla. Tarkistuksia tarvitaan myös tiede- ja teknologiatilastojen alueelliseen ulottuvuuteen. - lujittaa ja laajentaa tiedettä ja teknologiaa koskevaa yhteisön tilastotietojärjestelmää varmistamalla, että nykyisiä ja uusia indikaattoreita toimitetaan ja levitetään säännöllisesti. Erityistä tarvetta on laajentaa tilastotietojärjestelmää palvelusektorille ja parantaa sukupuolen mukaan eriteltyjä tilastoja tieteen ja teknologian alalla. - edistää ja tukea jäsenvaltioiden tiede- ja teknologiatilastojen vertailtavuutta ja johdonmukaisuutta. Tarvetta on erityisesti koordinoida T&K-toiminnan mittaus- menetelmiä. - parantaa tiedon ajantasaisuutta ja helpottaa tilastotietojen saatavuutta. Ehdotettu päätös kattaa kaikki nämä toimenpiteet ja niiden tavoitteena on: - vastata laajan käyttäjäkunnan tarpeisiin ja varmistaa samalla se, että kansallisille viranomaisille tietojenkeruusta koituvaa taakkaa rajoitetaan ja että lisäkustannukset pidetään mahdollisimman pieninä. - rajoittaa tutkittavien yksiköiden vastaustaakkaa erityisesti niiden yritysten osalta, joiden on vastattava tilastokyselyihin. Tämä voidaan toteuttaa käyttämällä lisäksi hallinnollisia rekistereitä ja muita lähteitä, jotka tarjoavat riittävän laadun ja tarkkuuden. - yhdenmukaistaa kyselylomakkeita ja tutkimusmenetelmiä jäsenvaltioiden kesken ja, mikäli on mahdollista, tehdä se yhteistyössä muiden ylikansallisten elinten kanssa. 2001/0197 (COD) Ehdotus EUROOPAN PARLAMENTIN JA NEUVOSTON PÄÄTÖS yhteisön tiede- ja teknologiatilastojen tuotannosta ja kehittämisestä (ETA:n kannalta merkityksellinen teksti) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 285 artiklan, ottavat huomioon komission ehdotuksen, noudattavat perustamissopimuksen 251 artiklassa määrättyä menettelyä, sekä katsovat seuraavaa: (1) Yhteisön politiikan tukemiseksi tarvitaan vertailukelpoisia tilastoja, jotka koskevat tutkimusta ja kehittämistä ja teknologiainnovaatioita sekä tiedettä ja teknologiaa yleensä. (2) Tutkimus- ja kehittämistoimintaa sekä innovaatioita koskevien yhteisön tilastojen monivuotisesta kehittämisohjelmasta 24 päivänä tammikuuta 1994 tehdyssä neuvoston päätöksessä (94/78/EY, Euratom) [1], joka koskee ajanjaksoa 1994-1997 korostetaan, että tavoitteena on tarjota yhteisön viitekehys tilastoille ja luoda yhteisön kattava yhdenmukaistettu tilastotietojärjestelmä tälle alalle. [1] EYVL L 38, 9.2.1994, p. 30 (3) Vuosien 1994-1997 ohjelmasta annetussa loppuraportissa [2] korostetaan, että työtä olisi jatkettava, tiedot olisi tuotava saataville entistä nopeammin, alueellista kattavuutta laajennettava ja tietojen vertailukelpoisuutta parannettava. [2] EYVL (4) Yhteisön tilasto-ohjelmasta vuosiksi 1998-2002 22 päivänä joulukuuta 1998 tehdyn neuvoston päätöksen 1999/126/EY [3] mukaisesti tilastotietojärjestelmän on tuettava tiede- ja teknologiapolitiikkojen hallinnointia yhteisössä ja arvioitava alueiden T&K- ja innovointikykyä rakennerahastojen hallinnointia varten. [3] EYVL L 42, 16.61999, p. 1 (5) Tietojen hyödyllisyyden ja vertailtavuuden varmistamiseksi komission olisi vahvistettava jäsenvaltioiden toimittamien tietojen yksityiskohdat ottaen huomioon OECD:n ja muiden kansainvälisten järjestöjen tekemä työ. (6) Yhteisön tiede- ja teknologia- ja innovaatiopolitiikoissa kiinnitetään erityistä huomiota eurooppalaisten yritysten tiede- ja teknologiapohjan lujittamiseen, jotta yritykset voisivat parantaa kansainvälistä ja alueellista innovatiivisuuttaan ja kilpailukykyään. Huomiota kiinnitetään myös tietoyhteiskunnan toiminnasta saatavaan hyötyyn, teknologian siirron tehostamiseen, toiminnan kehittymiseen teollis- ja tekijänoikeuksien alalla henkilöstöresurssien liikkuvuuteen sekä miesten ja naisten tasavertaisuuden edistämiseen tiedemaailmassa. (7) Kustannustehokkuuden periaatetta on sovellettava tietojen keruussa käytettäviin menetelmiin elinkeinoelämän ja hallinnon osalta kuitenkin niin, että säilytetään tiedon riittävä laatu. (8) On välttämätöntä, että virallisten tiede- ja teknologiatilastojen kehitystä koordinoidaan siten, että täytetään kansallisten, alueellisten ja paikallisviranomaisten, kansainvälisten järjestöjen, taloudellisten toimijoiden, ammattialajärjestöjen ja suuren yleisön tarpeet. (9) Tutkimusta, teknologista kehittämistä ja esittelyä koskevasta erityisohjelmasta "Tutkijavoimavarojen lisääminen ja sosioekonomisen tietopohjan laajentaminen" (1999-2002) 25 päivänä tammikuuta 1999 tehty neuvoston päätös 1999/173/EY [4] otetaan huomioon työn päällekkäisyyden välttämiseksi. [4] EYVL L 64, 12.3.1999, p. 105 (10) Naisista ja tieteestä 20 päivänä toukokuuta 1999 annetussa neuvoston päätöslauselmassa 1999/C 201/01 korostetaan tiedon tarvetta naisten osallistumisesta tieteen ja teknologian kehitykseen. (11) Tämän päätöksen täytäntöönpanemiseksi tarvittavista toimenpiteistä eli menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyssä neuvoston päätöksen 1999/468/EY [5] 2 artiklassa tarkoitetut hallintotoimenpiteet, on päätettävä käyttäen kyseisen päätöksen 4 artiklassa säädettyä hallintomenettelyä. [5] EYVL L 184, 17.7.1999, p. 23 (12) Päätöksellä 89/382/ETY/Euratom [6] perustettua Euroopan yhteisöjen tilasto-ohjelmakomiteaa on kuultu edellä mainitun päätöksen 3 artiklan mukaisesti. [6] EYVL L 181, 28.6.1989, p. 47 (13) Tieteen ja tekniikan tutkimuskomitea (Crest) on antanut asiasta lausunnon, OVAT TEHNEET TÄMÄN PÄÄTÖKSEN: 1 artikla Tämän päätöksen tavoitteena on perustaa tiede-, teknologia- ja innovaatiotilastoja koskeva yhteisön tilastotietojärjestelmä yhteisön politiikkojen tukemista ja seurantaa varten. 2 artikla Edellä 1 artiklassa esitetty tavoite toteutetaan seuraavilla yksittäisillä tilastotoimilla: - Jäsenvaltiot toimittavat tilastotietoja säännöllisesti ja asetetuissa määräajoissa, erityisesti kaikkien sektoreiden T&K-toimintaa koskevia tilastotietoja, ja ottavat huomioon alueellisen ulottuvuuden sekä T&K- toiminnan rahoitusta koskevat tilastotiedot mukaan lukien T&K:n rahoitukseen osoitettuja julkisia talousarviovaroja koskevat tilastotiedot - Kehitetään uusia säännöllisesti tuotettavia tilastomuuttujia, joilla mitataan tiede- ja teknologiapoltiikkojen tuotosta, tiedon levinneisyyttä ja yleisemmin innovaatiotoiminnan tuloksia, joita tarvitaan yhä enemmän tietoon perustuvissa talousjärjestelmissä tiede- ja teknologiapoltiikkojen laadinnassa ja arvioinnissa. Etusijalla ovat varsinkin seuraavat alueet: - innovaatio (yritysten markkinoille tuomat parannetut tuotteet ja menetelmät) - tieteen- ja teknologian henkilöstöresurssit - patentit (jotka saadaan jäsenvaltioiden patenttivirastojen ja Euroopan patenttitoimiston tietokannoista) - huipputekniikkatilastot (tuotteiden ja palveluiden yksilöiminen ja luokittelu, taloudellista kilpailukykyä ja sen vaikutusta taloudelliseen kasvuun osoittavat mittarit) - sukupuolen mukaan eritellyt tilastot tieteen ja teknologian alalla - parannetaan ja ajantasaistetaan käsitteitä ja menetelmiä koskevia nykyisiä standardeja ja käyttöoppaita siten, että kiinnitetään erityisesti huomiota palvelusektorin käsitteisiin ja T&K-toiminnan mittaamismenetelmien koordinointiin - parannetaan tietojen laatua ja erityisesti tietojen vertailtavuutta, tarkkuutta ja ajantasaisuutta - parannetaan tietojen levittämistä, saatavuutta ja tilastotietojen dokumentointia Jäsenvaltioiden käytössä oleva tietojen keruu- ja käsittelykapasiteetti otetaan huomioon. 3 artikla Tämän päätöksen täytäntöönpanemiseksi tarvittavista toimenpiteistä päätetään 4 artiklassa tarkoitettua menettelyä noudattaen. 4 artikla 1. Komissiota avustaa päätöksen 89/382/ETY/Euratom 1 artiklalla perustettu yhteisöjen tilasto-ohjelmakomitea. 2. Tähän kohtaan viitattaessa sovelletaan neuvoston päätöksen 1999/468/EY 4 artiklassa säädettyä hallintomenettelyä yhdessä sen 7 artiklan 3 kohdan ja 8 artiklan. 3. Neuvoston päätöksen 1999/468/EY 4 artiklan 3 kohdassa säädetty määräaika on kolme kuukautta. 5 artikla Komissio esittää Euroopan parlamentille ja neuvostolle 2 artiklassa säädettyjen toimien täytäntöönpanosta arviointikertomuksen viiden vuoden kuluttua tämän päätöksen voimaantulosta ja sen jälkeen viiden vuoden välein. Tässä kertomuksessa käsitellään muun muassa toimien kustannuksia ja vastaajille koituvaa taakkaa suhteessa tietojen saatavuuden tuomiin hyötyihin ja käyttäjien tyytyväisyyteen. Komissio voi ehdottaa kertomuksen perusteella toimia tämän päätöksen toimivuuden parantamiseksi. 6 artikla Tämä päätös on osoitettu kaikille jäsenvaltioille. 7 artikla Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Tehty Brysselissä [...] päivänä [...]kuuta [...] Euroopan parlamentin puolesta Neuvoston puolesta Puhemies Puheenjohtaja RAHOITUSSELVITYS 1. Toimenpiteen nimi Euroopan parlamentin ja neuvoston päätösehdotus yhteisön tiede- ja teknologiatilastojen tuotannosta ja kehittämisestä. 2. Budjettikohta/-kohdat Pääluokka III (komissio), B osa B5-60, B6 (DG ENTR), B6 (DG RTD), B2 (DG REGIO) 3. Oikeusperusta Euroopan yhteisön perustamissopimuksen 285 artiklan mukaisesti tehtävä Euroopan parlamentin ja neuvoston päätös yhteisön tiede- ja teknologiatilastojen tuotannosta ja kehittämisestä. 4. Toimenpiteen kuvaus 4.1 Toimenpiteen yleistavoite Euroopan parlamentin ja neuvoston päätösluonnoksen yleistavoite on ylläpitää ja parantaa tiedettä, teknologiaa ja innovaatioita koskevaa yhteisön tilastotietojärjestelmää. Tarkoituksena on näin tukea ja seurata yhteisön politiikkoja. Tämä yleinen tavoite saavutetaan yksittäisillä tilastoalan toimilla: Ensimmäiseksi on jatkettava jäsenvaltioiden toimittamiin ja muista lähteistä saatuihin tietoihin perustuvien yhteisön tilastojen tuotantoa. Toiseksi on kehitettävä uusia säännöllisesti toimitettavia tilastomuuttujia. Etusijalle asetetaan innovaatiotilastot (yritysten markkinoille tuomat uudet ja parannetut tuotteet ja menetelmät), tiede- ja teknologia-alan henkilöstöresurssit, patenttitilastot (jotka saadaan jäsenvaltioiden patenttivirastojen ja Euroopan patenttitoimiston tietokannoista) ja huipputekniikkatilastot (tuotteiden ja palveluiden yksilöiminen ja luokittelu, talouden suorituskykyä ja sen taloudellista kasvua edistävä vaikutus). Tämän lisäksi on erityinen tarve kehittää sukupuolen mukaan eriteltyjä tilastoja tieteen ja teknologian alalla. Kolmanneksi on parannettava ja ajantasaistettava nykyisiä käsitteitä ja menetelmiä koskevia standardeja ja käyttöoppaita ja parannettava tietojen laatua, erityisesti niiden vertailtavuutta ja ajantasaisuutta. 4.2 Toimenpiteen kesto ja sen uusimista tai voimassaolon jatkamista koskevat yksityiskohtaiset säännöt Jatkuva tilastojen kehittäminen ja tuotanto. Evaluointi viisivuotiskauden 2001-2005 jälkeen. 5. Menojen ja tulojen luokitus 5.1 Ei-pakolliset menot 5.2 Jaksotetut määrärahat 5.3 Oletettu tulolaji Tilastojen myynti (julkaisuina ja tietokantoina) kattaa osittain tuotantokustannukset. 6. Meno-/tulolaji Yhteisön talousarviosta tuleva rahoitusosuus kattaa vain osan yhteisön tilastotietoja toimittavien kansallisten tilastolaitosten tai muiden kansallisten viranomaisten tekemän tilastointityön kokonaiskustannuksista. Säännöllisten tilastojen tuotanto ja toimittaminen, jotka kuuluvat kiinteästi tilasto-ohjelmaan, perustuvat toissijaisuusperiaatteeseen, ja siten kansalliset viranomaiset vastaavat toiminnallisista ja hallinnollisista kustannuksista. Yhdenmukaistamisesta yhteisön tasolla koituvat lisäkustannukset uusien tilastoindikaattoreiden kehittämisestä ja menetelmien parantamisesta voidaan kattaa osittain yhteisön talousarviosta tulevalla rahoituksella. Palveluja hankitaan palvelutoimeksiantosopimusten kautta. Tähän sisältyy Eurostatin työtä vaativia toimintoja kuten yhteisön käyttämien menetelmien parantaminen, uusien tilastoindikaattoreiden kehittäminen, tilastotietokantojen hallinta, tilastotiedon julkaiseminen, levittäminen ja analysointi. 7. Rahoitusvaikutukset 7.1 Toimenpiteen kokonaiskustannusten laskutapa (yksittäisten ja yhteenlaskettujen kustannusten välinen suhde) Arviot perustuvat Eurostatin kokemuksiin aikaisemmasta yhteisön tutkimus- ja kehittämistoimintaa sekä innovaatioita koskevien yhteisön tilastojen monivuotisesta kehittämisohjelmasta 1993-1997. - Kansallisten viranomaisten työn kustannusvaikutusten arviot perustuvat jäsenvaltioissa tehdyistä aikaisemmista tutkimuksista saatuihin kokemuksiin. Kustannukset ovat pääasiassa kansallisten tilastolaitosten menoja, jotka aiheutuvat pilottitutkimusten käynnistämisestä sekä projektia koskevien raporttien laatimisesta ja täysimittaisten tutkimusten aiheuttamista lisäkustannuksista. - Eurostatin työn kustannusvaikutusten arviot perustuvat samankaltaisista aikaisemmista tutkimuksista saatuihin kokemuksiin vaadittavien resurssien (konsultit, asiantuntijat, tietokannanhoitaja, toimistohenkilöstö) ja toimenpiteen aikataulunmukaisen keston osalta. 7.2 Kustannusten jakautuminen eri tekijöiden kesken Päätösluonnoksesta aiheutuvat kokonaismenot viiden vuoden ajalta voivat olla 7 500 000 euroa. Menot voidaan kohdistaa innovaatiopolitiikkaan ja budjettikohtiin B5-60, B6 (DG ENTR), B6 (DG RTD) ja B2 (DG REGIO). Rahoitusta tarvitsevat ensisijaisesti tilastotiedon julkaiseminen ja levittäminen, uusien tilastoindikaattoreiden kehittäminen ja metodologian parantaminen. Arvioidaan, että yli puolet kustannuksista koostuu kohdasta 2) eli uusien tilastoindikaattoreiden kehittämisestä ja ne tulevat jäsenvaltioiden rahoitettaviksi yhteisön innovaatiotutkimuksen varoista. Syynä on suunnitelma järjestää täysimittaisia tutkimuksia joka neljäs vuosi (2001 ja 2005) ja suppeampia tutkimuksia välivuosina. Maksusitoumusmäärärahat, miljoonaa euroa (käypiin hintoihin) >TAULUKON PAIKKA> 7.4 Sitoumus- ja maksumäärärahojen aikataulu miljoonaa euroa (käypiin hintoihin) >TAULUKON PAIKKA> 8. Petostenvastaiset toimenpiteet Ennen kuin toimitetuista tiedoista maksetaan, ne tarkastetaan komission yksiköissä ottaen huomioon sopimusvelvoitteet sekä taloudellisuuden ja moitteettoman varainhoidon periaatteet. Petosten torjuntatoimet (valvonta, raportointi jne.) mainitaan kaikissa sopimuksissa, jotka komissio tekee maksunsaajien kanssa. 9. Kustannustehokkuusanalyysi 9.1 Määrälliset erityistavoitteet ja kohderyhmä Kohdassa 4.1 määritelty ohjelman yleistavoite voidaan eritellä seuraaviin tavoitteisiin: - lujittaa ja parantaa yhteisön tiede- ja teknologiatilastojen viitekehystä määrittelemällä kaikkein asianmukaisimmat käsitteet ja menetelmät. On ilmennyt erityistä tarvetta tehdä tarkistuksia T&K-tilastoja käsittelevään käsikirjaan (Frascati), innovaatioita käsittelevään Oslon käsikirjaan sekä Canberran käsikirjaan, joka käsittelee henkilöresursseja tieteen ja teknologian alalla. Tarkistuksia tarvitaan myös tiede- ja teknologiatilastojen alueelliseen ulottuvuuteen. - lujittaa ja laajentaa tiedettä ja teknologiaa koskevaa yhteisön tilastotietojärjestelmää varmistamalla, että nykyisiä ja uusia indikaattoreita toimitetaan ja levitetään säännöllisesti. Erityistä tarvetta on laajentaa tilastotietojärjestelmä palvelusektorille ja parantaa sukupuolen mukaan eriteltyjä tilastoja tieteen ja teknologian alalla. - edistää ja tukea jäsenvaltioiden tiede- ja teknologiatilastojen vertailtavuutta ja johdonmukaisuutta. Tarvetta on erityisesti koordinoida T&K-toiminnan mittaus- menetelmiä. - parantaa tiedon ajantasaisuutta ja helpottaa tilastotietojen saatavuutta. Ehdotettu päätös kattaa kaikki nämä toimenpiteet ja niiden tavoitteena on: - vastata laajan käyttäjäkunnan tarpeisiin ja varmistaa samalla se, että kansallisille viranomaisille tietojenkeruusta koituvaa taakkaa vähennetään ja että lisäkustannukset pidetään mahdollisimman pieninä. - rajoittaa tutkittavien yksiköiden vastaustaakkaa erityisesti niiden yritysten osalta, joiden on vastattava tilastokyselyihin. Tämä voidaan toteuttaa käyttämällä lisäksi hallinnollisia rekistereitä ja muita lähteitä, jotka tarjoavat riittävän laadun ja tarkkuuden. - yhdenmukaistaa kyselylomakkeita ja tutkimusmenetelmiä jäsenvaltioiden kesken ja mahdollisuuksien mukaan yhteistyössä muiden ylikansallisten elinten kanssa. Päätöksestä on hyötyä yhteisön toimielimille niiden tukiessa yhteisön tiede-, teknologia- ja innovaatiopolitiikkoja, lujittaessa eurooppalaisten yritysten tiede- ja teknologiapohjaa, jotta yritykset voisivat parantaa kansainvälistä ja alueellista innovatiivisuuttaan ja kilpailukykyään, hyödyntäessä tietoyhteiskunnan tarjoamia etuja ja edistäessä teknologian siirtoa, kehittäessä toimintaa teollis- ja tekijänoikeuksien alalla ja henkilöstöresurssien liikkuvuutta sekä edistäessä miesten ja naisten tasavertaisuutta tiedemaailmassa. Lisäksi on otettu huomioon kansallisten, alueellisten ja paikallisviranomaisten, kansainvälisten järjestöjen, talouden toimijoiden, ammattiliittojen, tutkimuslaitosten, viestinten ja suuren yleisön tarpeet. 9.2 Toimenpiteen perustelut Yhä enemmän tietoon perustuvissa talousjärjestelmissä tarvitaan luotettavia ja asianmukaisia tilastoindikaattoreita, jotta voidaan laatia ja arvioida tiede- ja teknologiapolitiikkaa. Nykyiset tilastoindikaattorit ovat hyödyllisiä, mutta niillä on rajoituksensa varsinkin, jos halutaan mitata tiede- ja teknologiatoimien tuloksia, tiedon levittämistä ja yleisemmin innovaatiojärjestelmien suorituskykyä. On ilmennyt tarvetta kehittää uuden sukupolven tilastomuuttujia, joilla edellä mainittuja asioita voidaan arvioida. Säädös luo viitekehyksen yhdenmukaistetuille tilastoille. Säädöksessä täsmennetään tuotettavat ja toimitettavat tilastomuuttujat sekä menetelmät, käsitteiden määritelmät, toimitusväli, ajantasaisuus ja parannuksia varten tehtävät pilottitutkimukset. Ilman säädöstä työn on perustuttava herrasmiessopimukseen. Herrasmiessopimus voi myös olla samoilla linjoilla edellä mainittujen seikkojen kanssa, mutta se ei sido jäsenvaltioita lainvoimaisesti. Tällainen sopimus on heikompi työväline yhdenmukaistettujen tilastojen tuottamisessa ja uusien indikaattoreiden kehittämisessä. Jäsenvaltiot rahoittavat suuren osan tästä toimesta. Niillä on jo käytössään T&K-toimintaa koskevan tilastotiedon keruujärjestelmä ja T&K:n rahoitus julkisista talousarviovaroista, ja ne toimittavat tiedot Eurostatille. Useissa jäsenvaltioissa on myös innovaatiotutkimuksen tuotantojärjestelmä, mutta joissakin jäsenvaltioissa nämä järjestelmät ovat puutteellisia. Tarvetta on edelleen parantaa menetelmiä ja järjestelmiä tulosten yhdenmukaistamiseksi jäsenvaltioiden välillä. Lisäksi uusien tilastoindikaattoreiden kehittäminen vaatii henkilöresursseja sekä jäsenvaltioissa että Eurostatissa. Tämä liittyy sekä käsitteiden ja menetelmien kehittämiseen ja näiden uusien indikaattoreiden tuotantojärjestelmän luomiseen. Ehdotetun päätöksen mukaisilta toimenpiteiltä odotetut johdannais- ja kerrannaisvaikutukset parantavat tiede- ja teknologiatilastotietojen laatua Euroopan unionissa ja mahdollisuuksien mukaan muissa Euroopan maissa. Luotettavat ja ajantasaiset tiedot ovat välttämättömiä yhteisön ohjelmien seurantaa, arviointia ja laadintaa varten. Ehdotetun järjestelmän rakenne on suunniteltu siten, että tuloksia voidaan käyttää parhaiten hyväksi työn optimoimiseksi ja synergiaetujen saamiseksi. Suurimmat ongelmat, jotka voivat vaikuttaa mittausten tuloksiin, syntyvät silloin, kun jäsenvaltiot tai komissio eivät anna käyttöön tarvittavia resursseja. Tämän päätöksen mukaisia toimia ei voida toteuttaa ilman komission rahoitusta. 9.3 Toimenpiteen seuranta ja arviointi Päätöksellä 89/382/ETY/Euratom perustettu Euroopan yhteisöjen tilasto-ohjelmakomitea seuraa ehdotetun päätöksen mukaisia tilastotoimia yhteisön tilasto-ohjelman toteuttamisen yhteydessä. Eurostat laatii raportin edistymisestä vuosittain. Raportissa esitetään yhteenveto kunkin hankkeen päätavoitteista ja vuoden tärkeimmistä aikaansaannoksista. Raportissa esitetään myös tilastot henkilö-, budjetti- ja tietojenkäsittelyresurssien sekä teknisten ja hallinnollisten resurssien käytöstä raportointijakson aikana. Komissio esittää viiden vuoden kuluttua tämän päätöksen voimaantulosta ja sen jälkeen viiden vuoden välein Euroopan parlamentille ja neuvostolle arviointikertomuksen 2 artiklassa säädettyjen toimien täytäntöönpanosta. 10. Hallintomenot ( (budjetin pääluokka III, osa A) Henkilöstö- ja hallinnollisiin resursseihin liittyvät vaatimukset sisältyvät suorittaville viranomaisille osoitetun rahoituksen allokointiin. 10.1 Lisääkö ehdotettu toimenpide henkilöstötarvetta komissiossa >TAULUKON PAIKKA> 10.2 Henkilöstön rahoituksellinen kokonaisvaikutus Indikaattori: vuotuiset henkilöstömenot 1998 euroa >TAULUKON PAIKKA> 10.3 Ilmoittakaa muut ehdotetun toimenpiteen aiheuttamat hallinnolliset menot euroa >TAULUKON PAIKKA> Määrärahat otetaan Eurostatin nykyisistä määrärahoista.